ACB દ્વારા વર્ષ 2017માં 148 કેસોમાં 215 લોકોની ધરપકડ કરવામાં આવી છે. જેમા લાંચની કુલ 71 લાખ જેટલી માતબર રકમને ACBએ પોતાના કબ્જામાં લીધી છે. એસીબીની રેડમાં સૌથી વધુ ક્લાસ-3ના 129 અધિકારો ઝડપાયા હતાં. તમને જણાવી દઇએ કે, ACBની ટીમે વર્ષ 2017માં 215 પૈકી 13 ક્લાસ એક, 24 ક્લાસ-2, 129 ક્લાસ-3 જ્યારે ત્રણ ક્લાસ-4ના કર્મચારીઓને લાંચ લેતા ઝડપી પાડ્યા હતાં. એસીબીની આ ઝુંબેશમાં રાજ્યના ફાઇનાન્સ ડિપાર્ટમેન્ટમાં કુલ ચાર કેસમાં 9.55 લાખ રૂપિયા રિકવર કરવામાં આવ્યા હતાં, જ્યારે કેન્દ્રીય ખાતાના સાત કેસમાં 9.43 લાખ રૂપિયા રિકવર થયાં હતાં.